Drentsche Aan kansallispuisto

Drentsche Aan kansallispuisto on luonnonsuojelualue Alankomaissa, Drenthen provinssissa. Se  kattaa Drentsche Aa -nimisen joen varren. Se poikkeaa muista kansallispuistoista siinä, ettei se ole koskematonta luontoa vaan enimmäkseen maatalousmaisemaa. Puisto on perustettu 2007 ja sen ala  on 34 000 hehtaaria.

Drentsche Aa on Alankomaiden joista viimeinen, joka virtaa luonnollisessa uomassaan. Se kulkee metsien, heinäpeltojen, nummien ja hiekkadyynien läpi. Alueella on nimellä "esdorp" kutsuttuja perinteisiä kyliä, joiden asukkaat viljelevät yhdessä ympäristöä korkeammalla sijaitsevia peltoja. 

Puiston muinaismuistoihin kuuluu dolmeneita, esihistoriallisia hautakumpuja ja kelttien aikaisia peltoja.

Lähteet

Aiheesta muualla 
 http://www.drentscheaa.nl/documents/home.xml?lang=en 

Alankomaiden kansallispuistot